recursal/SuperWikiNEXT-32B huggingface dataset:
**ஒலி சமிக்ஞை** (*Audio signal*) என்பது ஒலியை பிரதிநிதித்துவப்படுத்துகின்ற மின்அழுத்த வடிவமாகும். ஒலி சமிக்ஞைகளின் மீடிறனானது 20 – 20000 Hz வரையிலான மீடிறனில் (மனித கேள்தகமை வீச்சு) காணப்படுகிறது. சமிக்ஞைகள் நேரடியாகத் தொகுக்கபடுவனவாகவோ அல்லது ஆற்றல் மாற்றிகளான நுண்பன்னி இசைகருவிடம், போனோகிராப்(ஒலிபதிப்புக் கருவி), காட்டிரிச், ஒலிபெருக்கி, செவிப்பன்னி என்பவற்றிலிருந்து உற்பத்தி செய்யப்படுவனவாகவோ காணப்படலாம். இவை இலத்திரனியல் ஒலிசமிக்ஞையை ஒலி வடிவத்திற்கு மாற்றீட்டு செய்கின்றன.

ஒலிச்சமிக்ஞைகளின் இலத்திரனியல் பிரதிநிதித்துவங்கள் வெவ்வேறு வடிவங்களில் காணப்படலாம். ஒலித்திடமானது(ஆடியோ சேனல்), ஒரு ஒலிசமிக்ஞைகான தொடர்பால் ஊடகமாக சேமிப்பு கருவிகளில் தொழில்பட்டு மல்ரி டிராக் பதிவுகளிற்கும், ஒலி வலுவூட்டலிற்கும் உதவுகின்றது.

சமிக்ஞை நகர்வு
--------------

சமிக்ஞை நகர்வானது ஒலி சமிக்ஞைகளின் மூலக்கருவியான நுண்பன்னியில் இருந்து ஒலிபெருக்கியை நோக்கியதாகவோ அல்லது ஒலிப்பதிவு செய்யும் கருவியை நோக்கியதாகவோ அமையலாம். இச்செயற்பாடானது பொதுவாக ஒலிப்பதிப்பு செய்யும் ஸ்ரூடியோகளிலேயே நடத்தப்படுகிறது. அங்கு இச்சமிஞ்சை நகர்வானது நீண்ட அலை வடிவம் கொண்ட மின்சமிஞ்ஞைகளாக தொடர்முறைப் பணியகம், வெளிவாரி ஒலியமைவு உபகரணங்கள் மற்றும் வேறு அறைகள் போன்ற பல பகுதிகளினூடாக கடத்தப்படுகின்றது.

அளவுருக்கள்
-----------

ஒலிச்சமிக்ஞையானது அளவுருக.களின் அடிப்படையில் வகைப்படுத்தப்படுகின்றன. கற்றை அகலம் ,வலு , டெசிபெல் மட்டம் என்பன அவ்வுருக்களாக காணப்படுகிறன. வலுவிற்கும் அழுத்ததிற்குமான தொடர்பு சமிக்ஞை பாதையின் மின்மறுப்பில் தங்கியிருக்கின்றது. 

ஒலிச்சமிக்ஞை பாதையானது ஒற்றை முடிவுடைய பாதையாகவோ அல்லது சமனிலைப்படுத்தப்பட்ட பாதையாகவோ காணப்படலாம். ஒலிச்சமிக்ஞை அதனது பிரயோகங்களின் அடிப்படையில் தரப்படுத்தப்படுகின்றன. நுண்பன்னிகளின் வெளியீடு, குறைவான தரத்திலும் (மைக் லெவல்) தொழில்சார் கலப்பு பணியகத்தின் வெளியீடு "லைன்" மட்டத்திலும் காணப்படும். நுகர்வோர் ஒலிச்சமிக்ஞை உபகரணங்கள் வெளியீடு குறைவான தரத்திலும் காணப்படும்.

எண்முறைச்சீராக்கல்
------------------

ஒலிச்செருகுநிலைகளின் விருத்திக்கு பின்னர், எண்முறை தகவல்களில் பாதையானது எண்முறை ஒலித்தளங்களினுடாகவே பரிமாற்றப்படுகின்றது. இச்செயன்முறையும் சமிக்ஞை பாதை என அழைக்கப்படும்.

எண்முறை ஒலிச் சமிக்ஞையானது, பார்வைக்குரிய (ஒப்ரிக்கல்), இணையச்சு, எக்ஸ்.எல்.ஆர் (ஏஇஎஸ் / இபியு), மற்றும் ஈத்தர்நெட் உள்ளிட்ட பல வடிவங்களில் வடங்களுக்கு ஊடாக கடத்தப்படுகின்றன.

இவற்றையும் காண்க
----------------

* பி-அலை

சான்றாதாரம்
-----------
**கதிகே கடற்கரை** (*Kadike Beach*) இந்தியாவின் கர்நாடகா மாநிலம்உடுப்பி மாவட்டத்தில் உள்ள பதனிதியூர் என்ற சிறிய கிராமத்தில் அமைந்துள்ளது. இந்த கடற்கரை மல்பே கடற்கரையிலிருந்து 3.5 கிமீ தொலைவில் உள்ளது. இது ஒரு பிரபலமான சுற்றுலாத் தலமாகவும் , கர்நாடகாவின் கடற்கரையோரத்தில் உள்ள முக்கிய மீன்பிடித் துறைமுகமாகவும் உள்ளது.

அசரே கடற்கரை பூங்கா
-------------------

துர்காம்பா யுவக விருந்தா மற்றும் மகிளா விருந்தா என்ற கிராமத்தைச் சேர்ந்த சமூக இளைஞர் அமைப்பினரின் தன்னார்வத் தொண்டர்கள் கதிகே கடற்கரைக்கு அருகில் தனித்துவமான கடற்கரைப் பூங்காவைக் கட்டியுள்ளனர். பெருந்தொற்று ஊரடங்கு காலத்தில் அந்த அமைப்பின் தன்னார்வலர்களால் கடற்கரைக்கு அருகில் உருவாக்கப்பட்ட சட்டவிரோத குப்பை கொட்டும் மண்டலம் பொழுது போக்கு பூங்காவாக மாற்றப்பட்டது.  

அசரே கடற்கரைப் பூங்கா ₹ 18 இலட்சம் செலவில் கட்டப்பட்டது. இது எந்த அரசாங்க உதவியும் இல்லாமல் மக்களால் கொண்டு வரப்பட்டது. பூங்காவில் 6.5 அடி உயர இந்திய சுதந்திரப் போராட்ட வீரர் சுபாஷ் சந்திரபோஸ் சிலை, 15 கற்காரை பெஞ்சுகள், குடிசைகள், ஊஞ்சல்கள் மற்றும் குழந்தைகள் விளையாடும் இடத்தில் ஒரு சாய்வு தளம் போன்றவை இடம்பெற்றுள்ளன.

சோதனை அலை மின் நிலையம்
----------------------

சுசி உலகாய ஆய்வு மையத்தின் பொறியாளரும் தலைவருமான விஜய் குமார் எக்டே ஏப்ரல் 2015 ஆம் ஆண்டு ஏப்ரல் மாதம் 15 ஆம் தேதியன்று கதிகே கடற்கரையிலிருந்து 250 மீட்டர் தொலைவில் அலை மின் நிலையம் ஒன்றை நிறுவினார். இந்த அமைப்பு ஏழு அடி உயர மேடையில் இரண்டு அடி விட்டம் மற்றும் நான்கு அடி நீளம் கொண்ட உருளை இணைக்கப்பட்டது. அலைகளின் மின்னோட்டத்தின் காரணமாக இந்த உருளை மிதக்கிறது, இதையொட்டி இணைக்கப்பட்ட கருவிகள் பொறிமுறையை இயந்திரத்தனமாக இயக்குகிறது  

இந்த சோதனைத் திட்டத்தில் 5 வாட்கள் கொண்ட 19 பல்புகள் இணைக்கப்பட்டன, அவை உருவாகும் அலை ஆற்றலின் விளைவாக ஒளிரும். தொழில்நுட்பம் 2006 ஆம் ஆண்டு காப்புரிமையைப் பெற்றது. ஆனால் அதிக அலைகள் உள்ள பகுதிகளுக்கு மட்டுமே இது பொருத்தமானதாக இருக்குமென வழங்கப்பட்டது.

மேற்கோள்கள்
-----------

1. ↑  "Udupi: Youngsters turn garbage pile into beautiful park". *www.daijiworld.com* (ஆங்கிலம்). 2021-08-27 அன்று பார்க்கப்பட்டது.
2. ↑  Udayavani. "Malpe: Garbage disposal site transformed into a beach park". *Udayavani* (கன்னடம்). 2021-08-27 அன்று பார்க்கப்பட்டது.
3. ↑  ಸುದ್ದಿಜಾಲ, ವಿಜಯವಾಣಿ. "ತ್ಯಾಜ್ಯ ಕೊಂಪೆ ಆಯ್ತು ಪಾರ್ಕ್, ಸ್ಥಳೀಯರಿಂದಲೇ ನಿರ್ಮಾಣ –" (ஆங்கிலம்). 2021-08-27 அன்று பார்க்கப்பட்டது.
4. ↑  "Kemmannu.com | Experimental Tidal Power Project launched at Kadike Beach, Kemmannu". *www.kemmannu.com*. 2021-08-27 அன்று பார்க்கப்பட்டது.
5. ↑  Karnataka, Headline. "ಸಮುದ್ರದ ಅಲೆಗಳಿಂದ ವಿದ್ಯುತ್ ; ಕೆಮ್ಮಣ್ಣು ಬಳಿ ಉತ್ಪಾದನಾ ಘಟಕ !". *Headline Karanataka* (English). 2021-08-27 அன்று பார்க்கப்பட்டது.CS1 maint: Unrecognized language (link)
6. ↑  "Karnataka: Riding the wave: Udupi firm pitches for tidal power plant". *Bangalore Mirror* (ஆங்கிலம்). 14 Aug 2017. 2021-08-27 அன்று பார்க்கப்பட்டது.
**நில குத்தகை** (Land Lease), தனியாருக்கு சொந்தமில்லாத தமிழ்நாடு அரசு வசமுள்ள நிலங்கள், தமிழ்நாடு அரசு விலைக்கு வாங்கிய நிலங்கள், அரசு புறம்போக்கு நிலங்கள் ஆகியவற்றை, தற்காலிக பயன்பாட்டிற்கு குறிப்பிட்ட கால வரையரைக்குட்பட்டு, குறிப்பிட்ட நோக்கத்திற்காக நீண்டகால அடிப்படையில் பொதுத்துறை நிறுவனங்கள் அல்லது தனியாருக்கு வருவாய் துறையால் வழங்கப்படுவதே **குத்தகை** எனப்படும்.  குத்தகைக்கு விடப்பட்ட அரசு நிலங்களுக்காக தமிழ்நாடு அரசின் வருவாய் துறை குறிப்பிட்ட தொகை வசூலிக்கும். இதில் உப்பளம் மற்றும் மீன் வள குத்தகையும் அடங்கும்.

இக்குத்தகை நிலங்கள் வேளாண்மை அல்லது வேளாண்மை அல்லாத பிற பயன்பாட்டுக்கென இருவகையாக பிரித்து நிலம் குத்தகையில் வழங்கப்படுகிறது.

குத்தகைத் தொகை நிர்ணயம் செய்தல்
-------------------------------

ஆண்டுதோறும் நில மதிப்பு கூடி வருவதால் மூன்று ஆண்டுகளுக்கு ஒருமுறை குத்தகை தொகையை அன்றைய நடப்பு சந்தை மதிப்புக்கேற்ப நிர்ணயம் செய்யப்படும்.

குத்தகை தொகை நிர்ணயம் செய்திட வணிகமற்ற நோக்கத்திற்கு நில மதிப்பில் 1 சதவிகிதமும், குத்தகை கோரும் நிலம் வணிக நோக்கில் இருந்தால் நில மதிப்பில் 2 சதவிகிதமும் குத்தகை தொகையாக நிர்ணயம் செய்ய வேண்டும். 

எந்த காரணத்திற்காக குத்தகைக்கு வழங்கப்பட்டதோ அது முறைப்படுத்தப்படாமல் விதி மீறல் ஏதேனும் இருக்குமானால் அவ்வினங்களை கண்டறிந்து அவற்றை மீளப்பெற நடவடிக்கை எடுக்க வேண்டும்.

### உப்பள குத்தகை

அரசு உப்பள நிலங்கள், உப்பு தயாரிக்கும் பொருட்டு 20 ஆண்டுகளுக்கு குத்தகைக்கு வழங்கப்படுகின்றன. இதில் பெருமளவிலான நிலங்கள் அரசு நிறுவனமான தமிழ்நாடு உப்பு கழகம், கூட்டுறவு சங்கங்கள் மற்றும் தனியாருக்கு முன்னுரிமை அடிப்படையில் வழங்கப்படும். தனி நபருக்கு 6 ஹெக்டேர் நிலமும் கூட்டுறவு சங்கங்களுக்கு 40 ஹெக்டேர் நிலமும் வழங்கப்படும். 

### மீன்வளக் குத்தகை

இறால் / மீன் வளர்ப்புக்கு தனியார் நிறுவனங்களுக்கு உவர் நீர் பகுதியிலுள்ள அரசு புறம்போக்கு நிலங்கள் குத்தகையில் வழங்கப்பட்டு வருகின்றன. இறால் வளர்ப்புக்காக நிலங்களை குத்தகைக்கு விடுவதற்கு மாவட்ட ஆட்சியர், நில நிர்வாக ஆணையர் மூலம் அரசுக்கு வருவாய் துறை அறிக்கை அனுப்ப வேண்டும்.

மேற்கோள்கள்
-----------

1. ↑  "நில குத்தகை (LAND LEASE)". 2017-10-24 அன்று மூலம் பரணிடப்பட்டது. 2017-09-18 அன்று பார்க்கப்பட்டது.

வெளி இணைப்புகள்
---------------
மின்னாற்றலால் இயங்கும் மேசைமேலான ஈரமாவு அரவைப்பொறி
**ஈரமாவு அரவைப்பொறி**, உணவு தானியங்களை நீருடன் கலந்து மின்னாற்றலினால் அரைக்கும் ஓர் அரவைப்பொறி. இவை ஆப்பிரிக்கா மற்றும் ஆசியாவில் பரவலாக வணிக மற்றும் வீட்டு சமையலறைகளில் பயன்படுத்தப்படுகிறது. தென்னிந்திய சமையலில் அரிசி, பருப்பு இவைகளை கலந்த மாவு, ஈரமாவு,தயாரிக்க மிகவும் பிரபலமானது.

மின்னாற்றலில் இயங்கும் பொறிகளுக்கு முன்னிருந்தே புழக்கத்தில் இருக்கும் ஆட்டுக்கல்பழங்காலத்தில் பெரும் கல்லின் நடுவே குழியொன்று இருக்கும். இதனுள் ஓர் உருளைவடிவத்தில் மரத்திலான கைப்பிடியுடன் கல் ஒன்று பொருந்தியிருக்கும். குழியுடைய கல் *ஆட்டாங்கல்* என்றும் உருளைக்கல் *குழவி* என்றும் அழைக்கப்பட்டது. தானிய,பருப்பு கலவை இக்குழிக்குள் போடப்பட்டு உருளைக்கல்லை கைகளால் சுழற்றி அரைக்கப்படும். இவ்வாறு அரைக்கப்பட்ட மாவு இட்லி,தோசை,சேவை, வடை போன்றவை தயாரிக்கப் பயன்படும்.இவ்வாறு அரைப்பதற்கு மிகுந்த மனிதத்திறன் தேவைப்பட்டது.

மின்னாற்றலைப் பயன்படுத்தி அரைக்கும் முறை பெரும் மாற்றத்தை ஏற்படுத்தியது. முன்மாதிரிகளை வடிவமைப்பதில் முன்னோடிகளாக இருந்த கோவை தொழிலதிபர்கள் இதனைப் பயன்படுத்தி ஈரமாவு அரவைப்பொறி தொழிலை கைப்பற்றினர். விசைப்பொறி தயாரிப்பில் முன்னணியில் இருந்தவர்கள் இத்துறையில் எளிதில் முன்னேற்றம் கண்டனர். துவக்கத்தில் பழைய ஆட்டாங்கல்லைப் போன்றே மேல் உருளை சுழன்ற அரவைப்பொறிகளை அடுத்து அடிக்கல் சுழலும் அரவைப்பொறிகளும் தயாரிக்கப்பட்டன. சாய்ந்து ஈரமாவை கொட்டுகின்ற சாய் அரவைப்பொறிகளும் வெளிவந்தன. முதலில் வணிக உணவுவிடுதிகளில் இடம் பிடித்த அரவைப்பொறிகள் இன்று இருவர் வாழும் சிறுகுடும்பத்திற்கும் ஏற்றதாக மேசைமேலான அரவைப்பொறிகள் வரை வளர்ந்துள்ளன.

இந்த அரவைப்பொறிகளில் இன்னமும் அரைக்க கற்களே பயன்படுத்தப்படுகின்றன. கிரானைட் வகை கற்கள் பயனாகின்றன. பழைய ஆட்டாங்கற்களின் பரப்புகள் அடிக்கடி பொளிக்கப்பட வேண்டும். தற்கால அரவைப்பொறி கற்கள் நீண்டநாட்கள் பொளிக்க வேண்டியத் தேவையின்றி உயர்தரத்தில் உள்ளன.

கோயம்புத்தூர் வட்டாரத்தில் கிரானைட் கற்கள் அதிகம் கிடைப்பதால் ஈரமாவு அரவைப்பொறி உற்பத்தி இப்பகுதியில் அதிகம் நடைபெறுகிறது. 2006 மார்ச் மாத தொடக்கத்திலிருந்து *கோயம்புத்தூர் ஈரமாவு அரவைப்பொறி* ஆனது தமிழ்நாட்டின் புவியியல் சார்ந்த குறியீடாக பதிவுசெய்யப்பட்டுள்ளது.

சான்றுகள்
---------

1. ↑  Registration Details of G.I Applications 2003 - 18 November 2013 (PDF). *Geographical Indications Registry* (Report). Intellectual Property Office, Chennai. 28 December 2013 அன்று பார்க்கப்பட்டது.
திருப்பூர் மாவட்டம், ஊத்துக்குளி வட்டத்திற்கு உட்பட்ட, ஊத்துக்குளியில் புகழ் பெற்ற **கதித்தமலை** அமைந்துள்ளது. இது கைத்தமலை என்றும் கதிர்த்தமலை என்றும் அழைக்கப்படுகிறது. இங்கு வெற்றி வேலாயுதசுவாமி திருக்கோவில் அமைந்துள்ளது.

### வரலாறு

கதித்த என்பதற்கு எழுதல், நற்கதியடைதல், மிகுதல், கனமான, உயர்ந்த என்றெல்லாம் பல பொருள் உண்டு. கதித்த என்னும் சொல்லுக்கு கோபித்த என்ற பொருளும் உண்டு.

அம்மையப்பனாகிய பெற்றோரிடம் ஞானப்பழத்தை பெறாத முருகன் அவர்களிடம் கோபித்துக்கொண்டு இங்கு வந்தால் (கோபித்தமலை) கதித்தமலை ஆயிற்று என்றும் கூறப்படுகிறது.

### சிறப்பு

தென்னகத்தில் எங்கும் இல்லாத வகையில் இந்த கோவிலில் மரச்சிற்பத்தினால் செய்யப்பட்ட தேர் மலையின் மீது அமைந்துள்ள கோவிலை சுற்றி வலம் வருவது சிறப்பாகும். மற்ற முருகன் கோவில்களில் தேர் மலைக்கு கீழ்தான் வலம் வரும் என்பது குறிப்பிடத்தக்கது.

### மயூரகிரி

கதித்தமலை மயூரகிரி என்றும் அழைக்கப்படுகிறது. கதித்தமலை மயில் வடிவில் உள்ளது. மயிலுக்கு வடமொழியில் மயூரம் என்று பெயர். அதனால் கதித்தமலையை மயூரகிரி என்றும் மயூரகிரி ஷேத்ரம் என்றும் அழைப்பர். மயூரகிரி சித்தர் இங்கு அடக்கமாகியுள்ளார்.

### கதிர்த்தமலை

ஆர். தியாகராஜன் அவர்கள் 1966-ஆம் ஆண்டு வெளியிட்ட ஒரு நூலில் கதித்தமலையை கதிர்த்தமலை என குறிப்பிடுகிறார். கதிர்த்த என்னும் சொல்லுக்கு பிரகாசித்தல், ஒளிவிடுதல் என்று பொருள் உண்டு. கதிர் உதிர்த்த மலை, கதித்தமலை ஆயிற்று.

### ஆலயங்கள்

இந்த கோவிலில் மூலவரின் பின்புறம் வள்ளி, தெய்வானை சன்னதிகள் உள்ளன. திருமணத் தடை நீக்கும் ஆலயமாக உள்ளது. திருமணத்தடை உள்ளவர்கள் மஞ்சள், குங்குமம், கச்சுடை, வளையல், வெற்றிலை, பாக்கு ஆகியவற்றை வைத்து வழிபட்டால் காரியம் கைகூடும் என்பது ஒரு நம்பிக்கை.

மூலவருக்கு பின்புறம், பாலமரத்தடியில் சுக்குமலையாண்டவர் எழுந்தருளியுள்ளார். இவர் குழந்தைகளுக்கு ஏற்பபட்ட கக்குவான் நோயை தீர்ப்பதாக கூறப்படுகிறது.
மொழியியலில், **ஒலி மாற்றம்** அல்லது **ஒலிப்பிறழ்வு** என்பது ஒரு சொல்லை ஒலிக்கும் (பலுக்கும், உச்சரிக்கும்) பொழுது சில எழுத்தொலிகள் (ஒலியன்கள்) ஒன்று வேறொன்றாக திரிபுறும், இப் பலுக்கல் சொல்லமைப்பில் தாக்கத்தை உண்டாக்கும் மொழி மாற்ற வழிமுறை ஆகும். ஒலி மாற்றம் என்பது மொழியில் உள்ள ஓர் ஒலியனை இன்னொன்றால் (இன்னொரு ஒலியனால்) மாற்றீடு செய்தல், ஓர் ஒலியன் முற்றாகவே இல்லாது போதல் (அற்றுப்போதல்), அல்லது புதிய ஒலி வந்து புகுதல், முதலான மாற்றங்களை உள்ளடக்கி இருக்கக்கூடும். ஒலி மாற்றங்கள், பிற எழுத்தொலிகளுடன் வரும் ஒலிச் சூழலினால் தீர்மானிக்கப் படுகின்றன. அதாவது, குறிப்பிட்ட ஒலி மாற்றம் ஒரு வரையறுக்கப்பட்ட எழுத்தொலிச் சூழலிலேயே நடைபெறுகின்றது. அதே வேளை வேறுபிற எழுத்தொலிச் சூழல்களில் அதே எழுத்தொலி மாற்றம் அடைவதில்லை.

ஒலி மாற்றம் பொதுவாக ஒரு ஒழுங்குக்கு உட்பட்டே நடைபெறுவதாகக் கருதப்படுகிறது. அதாவது, எங்கெங்கே அதற்குரிய சூழ்நிலைகள் காணப்படுகின்றனவோ அங்கெல்லாம் அதே ஒலி மாற்றம் எதிர்பார்க்கப்படலாம். சில சமயங்களில், ஒழுங்கு முறைக்கு மாறாக, ஒலி மாற்றங்கள் எவ்வித ஒழுங்கும் இன்றி ஒரு சொல்லையோ அல்லது சில சொற்களை மட்டுமோ பாதிக்கின்றன என்றும் கண்டறிந்துள்ளனர்.

ஒலி மாற்றத்துக்கான குறியீட்டு முறை
----------------------------------

A > B
என்பது *A ஆனது, B ஆக மாறுகிறது* என்று வாசிக்கப்படும். இங்கே A ஒரு மொழியின் முந்திய நிலையும், B அதன் பிந்திய நிலையும் என்பது சொல்லாமலே விளங்கும். மேற்காட்டிய தொடர்பை தலைகீழாக மாற்றி ">" குறியீட்டுடன் பின்வருமாறு எழுதலாம்.
B > A
இது B ஆனது, A யிலிருந்து பெறப்பட்டது என வாசிக்கப்படும்.
எடுத்துக்காட்டாக:

POc. \*t > Rot. f
இது மூதுநிலை-ஓசியானிக் மொழியின் (POc.= Proto-Oceanic) \*t ரொட்டுமான் மொழியில் (Rot.) [f] ஆக மாறியது என்பதைக் குறிக்கும்.
மேற்காட்டிய எடுத்துக் காட்டிலுள்ள தொடர்பில் தொடக்க ஒலிநிலையும், முடிவு ஒலிநிலையும் மட்டுமே காட்டப்பட்டுள்ளது. இது உண்மையில் இடையே நிகழ்ந்த/நிகழவல்ல மாற்றங்களின் தொகுப்பாக அல்லது சுருக்க உள்ளதர்கான ஒரு குறியீடு மட்டுமே. இடைநிகழ் மாற்றங்களில் சில பின்வருமாறு அமையும்: \*t முதலில் பல் உரசொலியாகிய [θ] ("த" வை ஒத்த ஒலி) ஆகவும் பின்னர் அது [f] ('வகரம்) ஆகவும் மாறியது. இம் மாற்றங்களை விரிவாகப் பின்வருமாறு காட்டலாம்.

t > θ > f
மேற்குறிப்பிட்டக் குறியீடு கட்டுப்பாடுகள் (நிபந்தனைகள்) எதுவும் அற்ற முறையில் மாற்றம் ஏற்படுவதைக் குறிக்கும். மாற்றம் நிகழ, ஒலிச்சூழலில் கட்டுப்பாடுகள் ஏதும் இருந்தால், சூழ்நிலை பற்றியும் குறிப்பிடப்படல் வேண்டும். இது பின்வருமாறு அமையும்:

A > B /X\_\_Y
அதாவது A ஆனது X க்குப் பின்னும், Y க்கு முன்னும் வரும்போது B ஆக மாறுகிறது என்பதைக் குறிக்கிறது. முதல் பகுதி A ஆனது B ஆக மாறுகிறது என்று குறிக்கின்றது; அடுத்து வரும் /X\_\_Y என்னும் குறியீடு X க்குப் பின்னும், Y க்கு முன்னும் வரும்போது, A ஆனது B ஆக மாறுகிறது என்பதைத் துல்லியமாகச் சுட்டுகின்றது.
எடுத்துக்காட்டாக:

It. b > v /[உயிர்]\_\_[உயிர்], என்பது பின்வருமாறு எளிமையாக்கப்படலாம்.
It. b > v /V\_\_V (இங்கே V ஏதாவது உயிரெழுத்தைக் குறிக்கும்.)
அதாவது b ஆனது, ஓர் உயிர் எழுத்துக்குப் பின்னும் (அடுத்தும்), அதே அல்லது வேறு ஓர் உயிரெழுத்துக்கு முன்னும் வருமாயின், v ஆக மாறும்.
**புல்பட்டா அல்லது புல்பெட்டா** (*Pulpatta or Pulpetta*) இந்திய நாட்டின் கேரள மாநிலம் மலப்புரம் மாவட்டம், எரநாடு தாலுகாவில் உள்ள ஒரு கிராமம் ஆகும். இக்கிராமம் மஞ்சேரி என்ற ஊரிலிருந்து 7 கிமீ தொலைவில் அமைந்துள்ளது.

இடம்
----

புல்பட்டா இந்தியாவின் மலப்புரம் மாவட்டத்தில் மொங்கம், வள்ளுவம்பிரம் சந்திப்பு மற்றும் மஞ்சேரி ஆகியவற்றின் வடக்குப் பகுதியில் அமைந்துள்ளது. உண்மையில் புல்பட்டா மஞ்சேரி - கிழிசேரி சாலையில் அமைந்துள்ளது

மக்கள்தொகையியல்
---------------

2011 ஆம் ஆண்டு இந்திய  மக்கள் தொகை கணக்கெடுப்பின் படி புல்பட்டாவில் 21151 ஆண்கள், 21532 பெண்கள் என மொத்தம் 42683 மக்கள் வசித்தனர்.

போக்குவரத்து
------------

புல்பட்டா கிராமம் மஞ்சேரி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண்.66 பரப்பனங்காடி வழியாக செல்கிறது. வடக்குப் பகுதி கோவா மற்றும் மும்பை நகரங்களுடன் இணைகிறது. தெற்குப் பகுதி கொச்சி மற்றும் திருவனந்தபுரம் நகரங்களுடன் இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூர் நகரங்களுடன் இணைக்கிறது. அருகிலுள்ள விமான நிலையம் கோழிக்கோடு பன்னாட்டு வானூர்தி நிலையம் ஆகும். திருர் இரயில் நிலையம் அருகிலுள்ள பெரிய ரயில் நிலையம் ஆகும்.

மேற்கோள்கள்
-----------

1. 1 2  Registrar General & Census Commissioner, India (ed.). "Census of India : Villages with population 5000 & above". 2008-12-10 அன்று பார்க்கப்பட்டது.
2. ↑  "Pulpatta Village Population - Ernad - Malappuram, Kerala".
**அரசு புறநகர் மருத்துவமனை, பெரியார் நகர்**, இந்தியா தீபகற்பத்தின், தமிழ்நாடு மாநிலத்தில், சென்னை மாவட்டத்தில், பெரம்பூர் நகரின் பெரியார் நகர் பகுதியில் அமைந்துள்ளது. 1986-ஆம் ஆண்டு தமிழகத்தின் அன்றைய முதல்வர் புரட்சித் தலைவர் டாக்டர். எம். ஜி. ஆர். அவர்களால் ஆரம்பிக்கப்பட்டது. பின்னர் படிப்படியாக தரம் உயர்த்தப்பட்டு, இன்றைய நிலையில், 300 ஆக்சிஜன் படுக்கை வசதிகள் கொண்டதாக உள்ளது. 2017-ஆம் ஆண்டு கணக்கெடுப்பின்படி, தினமும் சுமார் 1300 வெளிநோயாளிகள் மற்றும் 85 உள்நோயாளிகள், இம்மருத்துவமனையால் பயன் பெற்றனர். 2015-ஆம் ஆண்டு ஏப்ரல் மாதம் 22-ஆம் தேதி முதல் இராஜீவ் காந்தி அரசு மருத்துவமனையின் கட்டுப்பாட்டில் இயங்கி வருகிறது.

அமைவிடம்
--------

சென்னையின் பெரம்பூர் நகரின் பெரியார் நகர் பகுதியில், கார்த்திகேயன் சாலையில், தரம் உயர்த்தப்பட்ட அரசு புறநகர் மருத்துவமனை காட்சியளிக்கிறது. இதன் புவியியல் ஆள்கூறுகள் 13°06'55.6"N 80°13'24.4"E ஆகும்.

பயன்பெறும் ஊர்கள்
-----------------

இம்மருத்துவமனை மூலம் கொளத்தூர், பெரியார் நகர், அகரம், ஜவஹர் நகர், செம்பியம், பெரவள்ளூர், திரு. வி. க. நகர், பெரம்பூர், ஜி. கே. எம். காலனி, பொன்னியம்மன்மேடு, பூம்புகார் நகர் மற்றும் வில்லிவாக்கம் ஊரிலுள்ள மக்கள் மிகவும் பயனடைகின்றனர்.

தரம் உயர்வு
-----------

இம்மருத்துவமனை, தொற்று நோய்களுக்கான சிறப்பு மருத்துவமனையாக, தரம் உயர்த்தப்பட்டுள்ளது. சமீபத்தில், 4 அறுவை சிகிச்சை அரங்கங்கள் 2.75 கோடி ரூபாய் செலவிலும், ஆக்சிஜன் உற்பத்திக் கலன் 1.28 கோடி ரூபாய் செலவிலும், ஆய்வகம் ஒன்று 1 கோடி ரூபாய் செலவிலும் அமைக்கப்பட்டுள்ளன. நவீன நுண்கதிர் வீச்சகம், குளிர்சாதன அறுவை சிகிச்சை அரங்குகள், சி. டி. ஸ்கேன் வசதி, சுத்திகரிக்கப்பட்ட குடிநீர் வசதிகள், உயர் ரக கருவிகள் கொண்ட நவீன ஆய்வகங்கள், சிறப்பு புறநோயாளிகள் பிரிவு, வென்டிலேட்டர் வசதிகள், உயர் ரக மருத்துவ உபகரணங்கள், முழு அளவிலான விபத்து மற்றும் அவசர காலப் பிரிவு, ஜெனரேட்டர் வசதிகள், உயரழுத்த டிரான்ஸ்பார்மர் வசதி, நோயாளிகளின் உடனிருப்போர் அறிந்து கொள்ள நவீன டிஜிட்டல் பலகைகள், கண்காணிப்பு கேமராக்கள், இரத்த சேமிப்பு வசதிகளுடன் கூடிய சிறப்பு மகப்பேறு பிரிவு, நவீன தொற்று நோய்களை எதிர்கொள்ளும் வகையில் அதிகமான படுக்கை வசதிகள் கொண்ட சிறப்பு வார்டுகள், குளிர்சாதன வசதிகள் கொண்ட சிறப்பு வார்டுகள் என மிகவும் தரம் உயர்த்தப்பட்டு நோயாளிகள் பலனடையும் வண்ணம் உள்ளது.

மேற்கோள்கள்
-----------

1. ↑  "கொளத்தூர் தொகுதி பெரியார் நகரில் அரசு புறநகர் மருத்துவமனை: முதல்வர் மு.க. ஸ்டாலின் திறந்து வைத்தார்". *Thinaboomi*. .
2. ↑  "பெரியார் நகர் மருத்துவமனை தொடர்பான ஸ்டாலின் கோரிக்கைகள் விரைவில் நிறைவேற்றப்படும்: அமைச்சர் சி.விஜயபாஸ்கர் தகவல்". *Hindu Tamil*. .
3. ↑  "கொளத்தூர் தொகுதி பணிகள் முதல்வர் ஸ்டாலின் துவக்கம்". *Dinamalar*. .

வெளி இணைப்புகள்
---------------
**ஹுஸ்னா ஜான் அல்லது ஹுஸ்னா பாய் (Husna Jan or Husna Bai** ) இவர் 19 ஆம் ஆண்டின் பிற்பகுதியிலும் 20 ஆம் நூற்றாண்டின் முற்பகுதியிலும் தவாய்ஃப் மற்றும் வாரணாசியின் தும்ரி பாடகர் ஆவார். இவர் உத்தரபிரதேசத்தில் காயல், தும்ரி மற்றும் இந்துஸ்தானி இசை ஆகியவற்றில் நிபுணராக அறியப்பட்டார். 1900களின் முற்பகுதியில் பாடும் பாரம்பரியத்தை மறுவரையறை செய்து புரட்சி செய்தவர். இவர் பல தேசபக்தி பாடல்களைப் பாடியுள்ளார். இதே போன்று பிற பாடகர்களையும் பின்பற்றத் தூண்டினார். இவருக்கு தாகூர் பிரசாத் மிஸ்ரா மற்றும் பிரபல சாரங்கி வீரர் பண்டிட் ஷம்புநாத் மிஸ்ரா ஆகியோர் பயிற்சி அளித்தனர். இவரது இந்துஸ்தானி இசையை வாரணாசியின் புகழ்பெற்ற சோட் ராம்தாஸ் ஜி என்பவரிடம் பயிற்சிப் பெற்றார்.

தொழில்
------

பாய், நவீன இந்தி இலக்கியம் மற்றும் இந்தி நாடகத்தின் தந்தை என்று அறியப்படும் பார்தேண்டு ஹரிச்சந்திராவின் சமகாலத்தவராவார். அவருடன் கடிதப் பரிமாற்றம் செய்து கொண்டு கவிதை வெளிப்பாடு குறித்த அவரது ஆலோசனையையும் கருத்தையும் தெரிந்து கொண்டார். இவரது தும்ரி மற்றும் மற்ற உபவகைகளுக்கான தும்ரி மது தரங் (சர்மா, 2012) என்ற பெயரில் வெளியிடப்பட்டன. ஜெய்தேவ் எழுதிய கீத கோவிந்தத்தை ஹரிச்சந்திராவுடன் இசையமைக்கும் ஒரு வாய்ப்பைப் பெற்றார். தும்ரி மற்றும் தப்பா கலையின் நிபுணர்களான வித்யாபரி மற்றும் பாடி மோதி பாய் போன்றவர்களுடன் ஒருவராக இவரும் கருதப்பட்டார். பாய் தனது வாழ்க்கையில் பெரும் உயரத்திற்கு உயர்ந்ததால், 'சர்க்கார்' அல்லது 'தலைவி' என்று குறிப்பிடப்பட்டார்.

அரசியல் ஈடுபாடு
---------------

ஒத்துழையாமை இயக்கத்தின் [1][2] போது (1920–22) காசி (நவீன வாரணாசியில் ஒரு குறிப்பிட்டப் பகுதி) மற்றும் நைனித்தால் வழியாக மகாத்மா காந்தி பயணம் செய்தபோது, இவர் சர்கா என்ற இயக்கம் ஒன்றை ஆரம்பித்து அதில் பெண் பாடகர்களை பஜனைகள் மற்றும் தேசபக்தி பாடல்களைப் பாடவைப்பதின் மூலம் ஒரு வாழ்க்கையை சம்பாதிக்க தூண்டுவதில் ஒரு செல்வாக்கு இருந்தது. [3] இந்த பாடகர்களின் கௌரவத்தை உயர்த்துவதையும் இது நோக்கமாகக் கொண்டிருந்ததார். இந்த பாடகர்களில் பலர் பின்னர் சர்கா இயக்கத்தில் இணைந்தனர். [4] அமிர்தசரஸில் உள்ள பாலியல் தொழிலாளர்களின் வீடுகளுக்கு வெளியே மறியல் செய்பவர்களைப் பின்பற்றுபவர்களும், பொதுக் கருத்தும் தவாப் மற்றும் அந்தத் தொழில்களுக்கு எதிராகத் திரும்புவதாகத் தோன்றுகிறது. தேசிய இயக்கத்தை ஆதரிப்பது மற்றும் தவாப்சின் வாழ்க்கையை சீர்திருத்துவது ஆகிய இரண்டு நோக்கங்களுடன் பாய் 'தவாப் சபா' (காசி வேசிகளின் கூட்டமைப்பு) என்ற ஒன்றை அமைத்தார். சபையின் தொடக்க விழாவில் பாயின் தலைமை உரை ஒரு தேசியவாத கவிதையை வாசித்தார். [5]

ஜோன் ஆஃப் ஆர்க் மற்றும் சித்தோர்கர் போன்ற பெண்களின் வாழ்க்கையிலிருந்து கற்றுக்கொள்ளவும், தங்க ஆபரணங்களுக்குப் பதிலாக இரும்பு நகைகளை அணியவும், கெளரவமான வாழ்க்கையிலிருந்து விலகி இருக்கவும் பாய் சக தவாப்புகளை அறிவுறுத்தினார். தவாப்புகள் தங்கள் தொழிலை முழுவதுமாக மாற்ற முடியாததால், தேசியவாத அல்லது தேசபக்தி பாடல்களுடன் தங்கள் பாடல்களைத் தொடங்குமாறு பாய் அவர்களுக்கு அறிவுறுத்தினார். வாரணாசியின் மற்றொரு பிரபலமான பாடகர் வித்யாதரி பாயிடமிருந்து இந்த பாடல்களை சேகரிக்க அவர்களுக்கு இவர் அறிவுறுத்தினார். அவர்களுக்கான சமூக அந்தஸ்தையும் கண்ணியத்தையும் அடைவதற்கான ஒரு படியாக இதை பாய் கண்டார். மற்ற தவாப்களுடன் இவர் இந்தியரல்லாத பொருட்களைப் புறக்கணிப்பதில் பங்கேற்று சுதேசி இயக்கத்தைத் தழுவினார்.

குறிப்புகள்
-----------


1. ↑  Tharoor, *Nehru: The Invention of India* (2003) p.26-36
2. ↑  Wagner, Kim. *Amritsar 1919* (2019) p.243
3. ↑
4. ↑
5. ↑
**வஞ்சிப்பட்டு** என்பது மலையாள மொழியில் ஒரு கவிதை வடிவம் ஆகும். இது திராவிட மீட்டர் நத்தோனாட்டாவில் அமைந்துள்ளது. இது இந்தியா வின் கேரள மாநிலத்திலிருந்து உருவானது.

வரலாறு
------

இந்த கவிதை வடிவம் ராமபுரத்து வாரியர் என்பவரால் உருவாக்கப்பட்டது. மன்னர் அனிசாம் திருனல் மாரந்தா வர்மா ஆட்சியின் போது மலையாள மொழியில் இக்கவிஞர் திருவாங்கூரில் (பின்னர் கேரளாவின் இது ஒரு பகுதியாக மாறியது) வாழ்ந்தார். இது மாரந்தா வர்மா மன்னருடன் ராமபுரத்து வாரியரின் படகு பயணத்தின் போது உருவாக்கப்பட்டது என்று நம்பப்படுகிறது. வாரியர் தனது கவிதையை மன்னரிடம் ஓதினார். இந்தக் கவிதை பின்னர் புகழ்பெற்ற கவிதைத் தொகுப்பான குச்செலவ்ரிதம் வஞ்சிப்பட்டு ஆனது.

சொற்பிறப்பியல்
--------------

வஞ்சிப்பட்டு என்ற சொல் இரண்டு வார்த்தைகளின் கலவையாகும்,  *வஞ்சி*  என்றால் படகு மற்றும் *பாட்டு*  என்றால் பாடல்.
இந்த கவிதை வடிவத்தில் படகில் படகோட்டுதல் போன்ற ஒரு தாளம் உள்ளது. எனவே இதற்கு இந்த பெயர் கிடைத்தது என்று வரலாற்றாசிரியர்கள் கூறுகின்றனர்.

சில பிரபலமான வஞ்சிப்பட்டு பட்டியல்
----------------------------------

* குச்சேலவரிதம்
* லட்சுமணோபதேசம்
* பார்த்தசாரதி வர்ணனா
* பீட்சுமபர்வம்
* சந்தனகோபலம்
* பனாயுதம்

பிரபல வஞ்சிப்பட்டு கவிஞர்கள்
----------------------------

* வாலாடிசேரி சங்கரநாராயணன் ஆச்சாரி
* சம்பக்குளம் புத்தன்புரைல் சோசப்
* ஐ. சி. சாக்கோ
* சிராயின்கீசு கோவிந்தன் பிள்ளை
* நெடும்பரையர் கோபாலபில்லா வைத்யன்

மேலும் காண்க
------------

* ராமபுரத்து வாரியர்

மேற்கோள்கள்
-----------

1. ↑  "Vanchippattu". *தி டெக்கன் குரோனிக்கள்*. July 2017. .
**வட, மத்திய அமெரிக்க மற்றும் கரீபியன் கால்பந்துக் கூட்டமைப்பு தங்கக்கோப்பை** அல்லது **கான்காகேப் தங்கக்கோப்பை** (*CONCACAF Gold Cup*, எசுப்பானியம்: *Copa de Oro de la CONCACAF*) (பிரெஞ்சு மொழி: *Coupe D'or du CONCACAF*) கான்காகேப் கட்டுப்பாட்டில் உள்ள ஆடவர் தேசிய காற்பந்து அணிகளுக்கு இடையேயான முதன்மை சங்கக் கால்பந்து போட்டியாகும். 

இந்தத் தங்கக் கோப்பை இரண்டாண்டுகளுக்கு ஒருமுறை நடத்தப்படுகின்றது. 2015க்கு முன்பு தங்கக்கோப்பை போட்டியும் பிபா கூட்டமைப்புக்களின் கோப்பைப் போட்டியும் ஒரே ஆண்டில் நடைபெறாவிட்டால், கான்காகேப்,பிபா இரண்டிலும் உறுபின்னராக உள்ள, வெற்றியாளரோ அடுத்த நிலையில் உள்ள அணியோ அடுத்த கூட்டமைப்புகளின் போட்டியில் பங்கேற்கும். 2015 முதல் இரண்டு அடுத்தடுத்த தங்கக்கோப்பை வெற்றியாளர்களிடையே (காட்டாக 2013, 2015 போட்டிகளில் வென்றவர்கள்) முடிவுறு போட்டி நடைபெறும். இதில் வெற்றி பெற்றவர்கள் கூட்டமைப்புகளின் போட்டிக்குத் தகுதி பெறுவர். ஒரே அணி அடுத்தடுத்து வென்றிருந்தால் முடிவுறு போட்டியின்றி அந்த அணி கூட்டமைப்புகளின் போட்டிக்குத் தகுதி பெறும்.

மேற்சான்றுகள்
-------------

1. ↑  Castro, Rodrigo A. Calvo (6 April 2012). "Costa Rica wins 1963 NORCECA title". CONCACAF.com. 9 April 2012 அன்று மூலம் பரணிடப்பட்டது. 7 April 2012 அன்று பார்க்கப்பட்டது.
2. ↑  "2013, 2015 CONCACAF Gold Cup winners will play one-off match for 2017 Confederations Cup berth". *MLS Soccer*. April 5, 2013. Archived from the original on ஜனவரி 7, 2014.. பார்த்த நாள்: November 10, 2013.
**ஒலி ஆற்றல்** (*Sound energy*) என்பது ஒரு வகை ஆற்றலாகும். பொருள்கள் அதிர்வடையும் போது ஒலி ஏற்படுகிறது. 20 ஹெர்ட்ஸ் முதல் 20 கிலோஹெர்ட்ஸ் வரையிலான அதிர்வெண் கொண்ட அலைகள் மட்டுமே மனிதர்களுக்கு கேட்கக்கூடியவை. இருப்பினும், இந்த வரம்பு சராசரியானது தனிநபருக்கு தனிநபர் சிறிது மாறுபடும். ஒலி ஆற்றலின் அலகு ஜூல் (J) ஆகும். ஒலி என்பது ஒரு இயந்திர அலையாகும், மேலும் இது இயற்பியல் ரீதியாக ஊசலாட்ட நெருக்கம் மற்றும் நெகிழ்வுகளாக ஒரு திரவத்தின் அலைவு இடப்பெயர்ச்சி ஆகியவற்றைக் கொண்டுள்ளது. எனவே, ஊடகமானது நிலை ஆற்றல் மற்றும் இயக்க ஆற்றல் ஆகிய இரண்டிற்கும் சேமிப்பகமாக செயல்படுகிறது. நிலை மற்றும் இயக்க ஆற்றல்களின் அடர்த்திகளை கொள்ளவுடன் ஒருங்கிணைக்கும் போது கிடைக்கும் கூட்டுத்தொகையே ஒலி ஆற்றலின் கொள்ளளவும் ஆகும்

{\displaystyle W=W\_{\mathrm {potential} }+W\_{\mathrm {kinetic} }=\int \_{V}{\frac {p^{2}}{2\rho \_{0}c^{2}}}\,\mathrm {d} V+\int \_{V}{\frac {\rho v^{2}}{2}}\,\mathrm {d} V,}
இங்கு

* *V* என்பது கனஅளவு
* *p* என்பது ஒலியின் அழுத்தம்;
* *v* என்பது துகள் திசைவேகம்;
* *ρ*0 என்பது ஒலி இல்லாத ஊடகத்தின் அடர்த்தி
* *ρ* என்பது ஊடகத்தின் அடர்த்தி;
* *c* என்பது ஒலியின் வேகம்.

மேற்கோள்கள்
-----------

1. ↑  Müller, G. Möser, M. (2012). *Handbook of Engineering Acoustics*. Springer. பக். 7. பன்னாட்டுத் தரப்புத்தக எண்:9783540694601. .
மாதுரி 2014 இல்
**பி. மாதுரி** *(P.Madhri)*என்ற மேடைப் பெயர் கொண்ட சிவஞானம் என்ற இவர் தென்னிந்திய பின்னணி பாடகர் ஆவார். இவர் மலையாளம், தமிழ் மற்றும் தெலுங்கு பாடல்களில் பாடியுள்ளார். சிறந்த பின்னணி பாடகருக்கான கேரளா மாநில திரைப்பட விருதை இரண்டு முறை வென்றுள்ளார்.

1943 ல் திருச்சிராப்பள்ளியில் ஒரு தமிழ் குடும்பத்தில் சிவஞானம் பிறந்தார். தனது 13 வயதில் வி. ஜெயராம் என்பவரை மணந்து, 16 வயதில் இரண்டு குழந்தைகளின் தாயானார். மலையாள இசை அமைப்பாளர் ஜி.தேவராஜன் மெட்ராஸில் அவரது நிகழ்ச்சிகளில் இவரை பார்த்து. *கடல்ப்பளம்* (1969) என்ற படத்தில் வாய்ப்பளித்தார். இதில் பிரபலமான மாப்பிள்ள பாடல் "கஸ்தூரி தைலமிட்டு முடி மினிக்கி" என்ற பாடலை பாடினார். தேவராஜன் கண்டெடுத்த இவர் மிக வெற்றிகரமான மலையாள பின்னணி பாடகர்கள் ஒருவராக இருந்தார்.

தொழில்
------

அவர் முக்கியமாக மலையாள பாடல்களை பாடினார். 1970 களில் எஸ். ஜானகி மற்றும் பி. சுசீலா ஆகியோருக்கு பிறகு மூன்றாவது மிகப்பெரிய பெண் பாடகராக இருந்தார், மேலும் முக்கியமாக ஜி.தேவராஜன் மாஸ்டர் எழுதிய பாடல்களை பாடினார். மலையாளத்தில் மொத்தம் 552 பாடல்கள் பாடியுள்ளார். இதில் பெரும்பான்மை G. தேவராஜன் மாஸ்டர் எழுதிய பாடல்களே ஆகும். மலையாளத் திரைப்படத்தில் எந்தவொரு பெண் பாடகரும் செய்ய முடியாத ஒரு பதிவாகும். அவர் பல நாட்டுப்புற பாடல்கள், நகைச்சுவை பாடல்கள், கிளாசிக்கல் பாடல்கள், பக்தி பாடல்கள், காதல் பாடல்கள், சினிமா பாடல்களில் சோகமான பாடல்கள் போன்றவற்றை பாடி வந்தார்.

மாதுரியின் வெற்றிப் பாடல்கள் சில
--------------------------------

*பாலாசி மான்கே பரரினாய்ச்சு*
இன்னிக்கு பொட்டுக்கட்டு   

ஹிமாசிலா சயாதா   

கஸ்தூரி தாலமிட்டம்   

பிரியசகி கங்கே   

பிரணனாதன் என்க்கு   

கல்யாணி கல்வாணி   

தம்பிரான் தொட்டுதது   

சக்ரவர்த்தினி நினக்கு   

சந்திரகாலாபம் சர்தி   

பூமி ஸ்னேகா  

காட்டம் பாயி மஜா கரம் பாயி 
கைதாப்பு விஷேஷியுமையா 
கன்ன ஆலிலக்கண்ணா 
சக்கிக்கோட்டோ சங்கர்

குறிப்புகள்
-----------

1. ↑  "official website of INFORMATION AND PUBLIC RELATION DEPARTMENT OF KERALA". *kerala.gov.in*. 2016-03-03 அன்று மூலம் பரணிடப்பட்டது.
2. ↑  "News Archives: The Hindu". *hindu.com*. 2010-07-21 அன்று மூலம் பரணிடப்பட்டது. 2019-03-16 அன்று பார்க்கப்பட்டது.
3. ↑  "പാട്ടിന്റെ മാധുര്യം - articles,infocus\_interview - Mathrubhumi Eves". *mathrubhumi.com*. 2010-11-24 அன்று மூலம் பரணிடப்பட்டது. 2019-03-16 அன்று பார்க்கப்பட்டது.
4. ↑  "List of Malayalam Songs sung by P Madhuri". *malayalachalachithram.com*.
**ஹுசைன் பள்ளிவாசல்** (Al-Hussain Mosque) (அரபு மொழி: **مسجد الإمام الحسين**‎) எகிப்து நாட்டின் தலைநகரான கெய்ரோ நகரில் உள்ள பள்ளிவாசல் ஆகும். இப்பள்ளிவாசல் கி.பி. 1154 இல் கட்டப்பட்டது.

அமைவிடம்
--------

 பள்ளிவாசல் சுவர்களில் இமாம் ஹுசைன் கூறிய ஹதீஸ் பிரதி
இப்பள்ளிவாசல் எகிப்து நாட்டின் தலைநகரான கெய்ரோ நகரில் கான் எல் கலிலி கடைவீதியில் அமைந்துள்ளது. இது எகிப்து நாட்டின் மிகப் புனிதமான இஸ்லாமிய தலங்களில் ஒன்றாகக் கருதப்படுகிறது.

வரலாறு
------

இப்பள்ளிவாசல் இசுலாமிய இறைத்தூதர் முகமதுவின் பேரரும் கலிபா அலீயின் மகனுமான இமாம் ஹூசைனின் நினைவாக பாத்திம கலீபகம் ஆட்சியில் கி.பி. 1154 இல் கட்டப்பட்டது.

அடக்கத்தலம்
-----------

இமாம் உசைனின் தலை புதைக்கப் பட்டுள்ள அடக்கத்தலம்
சியா இசுலாம் தாவூதி போரா பிரிவினரும் சில சுணி இசுலாம் பிரிவினரும் இப்பள்ளிவாசல் வளாகத்தில் இமாம் ஹுசைனின் தலை புதைக்கப் பட்டுள்ளதாக நம்புகின்றனர்.

முதலில் இங்குள்ள வளாகத்தில் அடக்கத்தலம் இருந்தது.பின்பு 1154 இல் பள்ளிவாசல் கட்டப்பட்டது.

பள்ளிவாசல் சுவர்களில் பழமையான குர்ஆன் கையெழுத்து வேலைபாடுகள் உள்ளன.

தாவூதி போரா இசுலாமிய பிரிவினர் மூலம் அடக்கம் செய்த இடத்தில் வெள்ளியிலான தடுப்பு உருவாக்கப்பட்டது.உருவாக்கப்பட்டது அடக்கத்தலம் பல சியா இசுலாம் முஸ்லிம்கள் வழக்கமாக பார்வையிடும் இடமாக உள்ளது.

மேற்கோள்கள்
-----------

1. ↑  Review of Mosque
2. ↑  Williams, Caroline. 2002. Islamic Monuments in Cairo: The Practical Guide. Cairo: American University in Cairo Press, 193-194.
3. ↑  Restoration of the First Quran
**ஜி. டி. என். கலைக் கல்லூரி** (*GTN Arts College*) என்பது இந்தியாவின், தமிழ்நாட்டின், திண்டுக்கல்லில் அமைந்துள்ள ஒரு தன்னாட்சி தகுதி பெற்ற இருபாலர் கலைக் கல்லூரி ஆகும்.

வரலாறு
------

இக்கல்லூரிக்கான அடிக்கல்லானது 1964 சனவரி 20 அன்று அப்போதைய தமிழக முதலமைச்சரான எம். பக்தவத்சலத்தால் நாட்டப்பட்டது. இதன் பிறகு கல்லூரியானது 1964 சூலை 2 அன்று திறக்கப்பட்டது. கல்லூரி துவக்கப்பட்ட முதல் ஆண்டில், கல்லூரியானது சென்னை பல்கலைக்கழகத்துடன் இணைவுபெற்றது. 1965 ஏப்ரலில், மதுரை பல்கலைக்கழகம் (இப்போது மதுரை காமராசர் பல்கலைக்கழகம்) உருவான பிறகு இந்த கல்லூரி மதுரை பல்கலைக்கழகத்துடன் இணைவுபெற்றது.

இருப்பிடம்
----------

இக்கல்லூரி கரூர் சாலையில் அமைந்துள்ளது. ஆர்.வி.எஸ் பொறியியல் மற்றும் தொழில்நுட்பக் ௧ல்லூரிக்கு அருகில் இக்கல்லூரி அமைந்துள்ளது. இது மதுரை காமராசர் பல்கலைக்கழகத்தின் கீழ் ஒரு தன்னாட்சி கல்லூரியாக உள்ளது.

மேலும் காண்க
------------

* இந்தியாவில் கல்வி
* இந்தியாவில் படிப்பறிவு
* தமிழ்நாடு உயர் கல்வி நிறுவனங்களின் பட்டியல்

குறிப்புகள்
-----------

வெளி இணைப்புகள்
---------------

* "G.T.N. Arts College". *www.gtnarts.org/*. 2019-02-26 அன்று பார்க்கப்பட்டது.
**புல்லஅள்ளி அரசு ஆரம்பப் பள்ளி** தமிழ்நாடு மாநிலத்தில், கிருஷ்ணகிரி மாவட்டத்தில், கெலமங்கலம் ஒன்றியத்தில் பெட்டமுகிலாளம் என்ற ஊராட்சிக்கு உட்பட்ட புல்லஅள்ளி என்ற கிராமத்தில் மலையின் உச்சியில் அமைந்துள்ளது. இங்கு படிப்பதற்கு மாணவர்களே வராத காரணத்தால் ஊர்மக்களின் வேண்டுகோளின்படி தமிழக அரசின் பள்ளிக் கல்வித்துறையால் இப்பள்ளி தற்காலிகமாக மூடப்பட்டுள்ளது. இதேபோல் 52 ஆண்டுகளாக செயல்பட்டு வந்த தகட்டுர் ராம கோவிந்தன்காடு ஊராட்சி ஒன்றியத் துவக்கப்பள்ளி 09ம் தேதி ஜூன் மாதம் 2014ம் தேதி மூடப்பட்டது.

வரலாறு
------

1979-ம் ஆண்டு அரசு ஆரம்பப் பள்ளியாக துவங்கப்பட்டது. புல்லஅள்ளி, ஆலாப்பட்டி ஆகிய இரண்டு கிராமங்களைச் சேர்ந்த குழந்தைகள் மட்டுமே இங்கு படித்து வந்தார்கள். இப்பள்ளியில் 60 குழந்தைகள் படித்துவந்தனர். கடந்த 2012-13-ம் கல்வியாண்டில் இங்கே படித்த குழந்தைகளின் எண்ணிக்கை 10-க்கும் கீழே குறைந்துவிட்டது. சென்ற ஆண்டுவரை ஒரு ஆசிரியர் மட்டுமே வந்து குழந்தைகளுக்கு பாடம் சொல்லிக்கொடுத்து வந்தார். 33 ஆண்டுகளாக செயல்பட்டு வந்த இப்பள்ளியில் 2013-14 கல்வியாண்டில் மாணவர்கள் யாரும் வராதநிலையில் மூடும் நிலைக்கு வந்துள்ளது.

அமைவிடம்
--------

இந்தயாவின், தமிழ்நாடுமாநிலத்தில், கிருஷ்ணகிரி மாவட்டத்தில், கெலமங்கலம் ஒன்றியத்தில் பெட்டமுகிலாளம் என்ற ஊராட்சிக்கு உட்பட்ட புல்லஅள்ளி என்ற கிராமத்தில் மலையின் உச்சியில் இந்த அரசு ஆரம்பப்பள்ளி அமைந்துள்ளது. இவ்வூரிலிருந்து 8 கிலோ மீட்டர்கள் காட்டுவழியே நடந்து அல்லது படிகளில் 3 கிமீ தூரம் நடந்தால் ஒன்றரை மணி நேரத்தில் மலையின் அடிவாரத்தை அடையலாம்.

நிலை
----

10 ஆண்டுகளுக்கு முன்பு வரை 80 வீடுகளுடன் அமைந்திருந்த விவசாய கிராமமான புல்லஅள்ளி கிராமத்தில் தண்ணீர் பற்றாக்குறையினால் பல குடும்பங்கள் ஊரை விட்டு நகரங்களுக்கு குடியேற தற்போது புல்லஅள்ளியில் 8 குடும்பங்களும், ஆலாப்பட்டியில் 7 குடும்பங்களும் மட்டுமே வசிக்கின்றனர். அவர்களும் தங்கள் குழந்தைகளை மலையடிவாரத்தில் உள்ள தனியார் பள்ளிகளில் சேர்த்து விட்டதால் புல்லஅள்ளி அரசு ஆரம்பப் பள்ளியில் நடப்புக் கல்வியாண்டில் (2013-2014) புதிதாக மாணவர்கள் சேர்க்கப்படவில்லை. ஆகையால் ஊர்மக்களின் வேண்டுகோளின்படி இப்பள்ளியை 2013 இல் தற்காலிகமாக மூடிவிட கல்வி அதிகாரிகள் முடிவு செய்துள்ளார்கள்.

மேற்கோள்
--------

1. ↑  மாணவர்கள் இல்லாததால் 52 ஆண்டுகளாக செயல்பட்டு வந்த அரசுப் பள்ளி மூடல்
2. ↑  தமிழகத்திலேயே முதன்முதலாக பூட்டப்பட்ட அரசுப் பள்ளி
**ஜி. செந்தமிழன்** (*G. Senthamizhan*) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார். இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக சைதாப்பேட்டை (சட்டமன்றத் தொகுதியில் 2011ஆம் ஆண்டு தமிழ்நாடு சட்டமன்றத் தேர்தலில் போட்டியிட்டு வெற்றிபெற்று தமிழகத்தின் பதினான்காவது சட்டமன்றத்தின் உறுப்பினர் ஆனார்.

இவர் காவல்துறையினர் மீது தமது செல்வாக்கைப் பயன்படுத்தி சில அதிமுக உறுப்பினர்களை மீட்க முயற்சி செய்ததாகக் குற்றம் சாட்டப்பட்டார்.  இதன் காரணமாக முதல் ஐந்து மாதத்தில் ஏற்பட்ட மூன்றாம் சட்டமன்ற அமைச்சர்களின் இலாகா மாற்றத்தின்போது (2011ஆம் ஆண்டு நவம்பர் மாதம்) இவர் வகித்து வந்த தகவல் தொழில்நுட்பத்துறை அமைச்சர், சட்டம் மற்றும் நீதித்துறை அமைச்சர் ஆகிய பதவிகளிலிருந்து அன்றைய முதல்வரான செயலலிதாவால் நீக்கப்பட்டார்.

தமிழ்நாடு சட்டமன்றத் தேர்தல், 2016 இல் இத்தொகுதியை மா. சுப்பிரமணியன் என்பவர் கைப்பற்றினார்.

சென்னையில் 2015ல் ஏற்பட்ட வெள்ளப்பெருக்கின்போது உடனடியாக முழுஆற்றலுடன் செயல்படாமல் பொறுப்பற்று இருந்த காரணத்தினால், 2016 ஆம் ஆண்டு சட்டமன்றத் தேர்தலுக்கு அதிமுக வேட்பாளராகத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில் ஜி. செந்தமிழனும் ஒருவர் ஆவார்.

இவர் சட்டவியல் பட்டதாரி ஆவார். இவர் தமிழ்நாடு முனைவர். அம்பேத்கர் சட்டபல்கலைக்கழகத்தில் முதுகலை சட்டவியல் பட்டம் பெற்றுள்ளார்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.
2. ↑  "Jayalalithaa sacks six Tamil Nadu ministers". *NDTV*. PTI. 4 November 2011.. பார்த்த நாள்: 2017-05-04.
3. ↑  "15th Assembly Members". Government of Tamil Nadu. 2016-08-22 அன்று மூலம் பரணிடப்பட்டது. 2017-04-26 அன்று பார்க்கப்பட்டது.
4. ↑  Kotteswaran, C. S. (5 April 2016). "MLAs in flood-hit areas denied tickets". *Deccan Chronicle*.. பார்த்த நாள்: 2017-05-05.
| * பா
* உ
* தொ
 எரிமலை மற்றும்   ரியுகுயு தீவுகளுக்கான போர் |
| --- |
| இவோ ஜீமா – ஒகினவா – தென்கோ |

**தென்கோ நடவடிக்கை** (Kyūjitai: 天號作戰, Shinjitai: 天号作戦 *தென்கோ சகுசென்*) என்றழைக்கப்பட்ட *தென் இச்சி கோ* (கருத்து:விண்ணகம் நடவடிக்கை ஒன்று) இரண்டாம் உலகப் போரின் போது யப்பானியப் பேரரசால் முன்னெடுக்கப்பட்ட இறுதியான பெரும் கடல் நடவடிக்கையாகும்.

1945 ஏப்ரல் மாதம் அப்போது உலகின் பெரிய போர்க்கப்பலான யப்பானிய யமாத்தோ போர்க்கப்பலும் மேலும் 9 போர்க் கப்பல்களும் ஒகினவா சண்டையில் ஈடுப்பட்டிருந்த நேச நாட்டுப்படைகள் மீது தற்கொலைத் தாக்குதல்களை நடத்தும் நோக்கில் அங்கு அனுப்பப் பட்டிருந்தன. எனினும் இக்கப்பல் தொகுதி ஒகினவாவை அடையும் முன்னர் ஐக்கிய அமெரிக்காவின் விமானத் தாங்கிக் கப்பலில் இருந்து புறப்பட்ட விமானங்களால் யப்பானிய கப்பல் தொகுதி தாக்கப்பட்டு தடுத்து நிறுத்தப்பட்டு அண்ணளவாக முற்றாக அழிக்கப்பட்டது. யமத்தோவும் மேலும் 5 கப்பல்களும் மூழ்கடிக்கப்பட்டன.

இச்சண்டை பசிபிக் அரங்கில் ஐக்கிய அமெரிக்காவின் வானாதிக்கத்தையும் வான் பாதுகாப்பற்ற போர்க்கப்பப்பல்களின் நிலையையும் எடுத்துக்காட்டியது. நேசப்படைகளின் யப்பான் மண் ஆக்கிரமிப்பை மந்தப்படுத்துவதற்கு பலனற்ற தாக்குதல்களில் பாரிய அளவு யப்பானியர்களை பலிகொடுக்க தயாராக இருப்பதையும் எடுத்துக் காட்டுயது.
*மேற்கிந்தியத் தீவுகள், கரிபியன் ஆகியவற்றையும் காண்க*

அண்டிலிசின் நிலப்படம்
**அண்டிலிசு** (Antilles, /ænˈtɪliːz/; பிரெஞ்சில் *Antilles*; எசுப்பானியத்தில் *Antillas*; டச்சு மொழியில் *Antillen* ; போர்த்துக்கேயத்தில் *Antilhas*) தெற்கிலும் மேற்கிலும் கரிபியக் கடலையும் வடமேற்கில் மெக்சிகோ வளைகுடாவையும் வடக்கிலும் கிழக்கிலும் அத்திலாந்திக்குப் பெருங்கடலையும் எல்லையாகக் கொண்டுள்ள ஓர் தீவுக்கூட்டம் ஆகும்.

அண்டிலியத் தீவுகள் இரு சிறிய குழுக்களாகப் பிரிக்கப்படுகின்றன: கியூபா, ஜமேக்கா, புவேர்ட்டோ ரிக்கோ, லா எசுப்பானியோலா (எயிட்டி, டொமினிக்கன் குடியரசாக பிரிக்கப்பட்டுள்ளது), கேமன் தீவுகள் போன்ற பெரியத் தீவுகளை உள்ளடக்கிய **பெரிய அண்டிலிசு** ; வடக்குப்புற காற்றெதிர் தீவுகள், தென்கிழக்கு காற்றுமுகத் தீவுகள், வெனிசுவேலாவின் வடக்கிலுள்ள காற்றெதிர் அண்டிலிசு ஆகிய தீவுக்குழுக்களை உள்ளடக்கிய **சிறிய அண்டிலிசு**. மேற்கிந்தியத் தீவுகளின்அங்கமாக பகாமாசு, துர்கசு கைகோசு தீவுகளை உள்ளடக்கிய லுகாயன் தீவுக்கூட்டம் இருந்தாலும் பொதுவாக அவை அண்டிலியத் தீவுகளில் சேர்க்கப்படுவதில்லை.

புவியியல்படி, அண்டிலியத் தீவுகள் பொதுவாக வட அமெரிக்காவின் பகுதியாகக் கருதப்படுகின்றது. பண்பாட்டுப்படி, கியூபா, டொமினிக்கன் குடியரசு, புவர்ட்டோ ரிக்கோ – சில நேரங்களில் அண்டிலிசு முழுமையுமே – இலத்தீன் அமெரிக்காவினதாகக் கருதப்படுகின்றது; இருப்பினும் இந்த சமூகப்பொருளியல் பொதுமைப்படுத்தல் தவிர்க்கப்படுகின்றது. நிலவியல்படி, பெரிய அண்டிலிசு தலைநிலத்து இயல்பு கொண்ட பாறைகளாலானது; எதிராக சிறிய அண்டிலிசு பெரும்பாலும் இளம் எரிமலை அல்லது பவழப் பாறைகளால் ஆனவை.

மேற்சான்றுகள்
-------------

1. ↑  எசுப்பானிய என்கார்ட்டா கலைக்களஞ்சியம் போன்ற சில உசாத்துணைகளில் பகாமசு, அண்டிலிசில் ஒன்றாக சேர்க்கப்பட்டுள்ளது.  பரணிடப்பட்டது 2009-10-04 at the வந்தவழி இயந்திரம்(எசுப்பானியம்). 2009-10-31.
கணிதத்தில் **அண்ணளவாக்கக் கோட்பாடு** (*approximation theory*) என்பது, எவ்வாறு சார்புகளை, அவற்றிலும் எளிமையான சார்புகளாக கூடுமான அளவுக்கு அண்ணளவாக்கலாம் என்பது தொடர்பானது. எவ்வளவு எளிமை என்பதும், எந்த அளவுக்கு என்பதும் பயன்பாட்டுத் தேவையில் தங்கியுள்ளது. இதனுடன் நெருக்கமாகத் தொடர்புடைய இன்னொன்று பொதுமைப்படுத்திய பூரியர் தொடர் மூலம் சார்புகளை அண்ணளவாக்குவது ஆகும்.

பயன்பாடுகள்
-----------

குறிப்பான கவனத்துக்குரிய ஒரு பிரச்சினை, கணினியில் அல்லது கணிப்பானில் (எ.கா. சைன் (முக்கோணவியல்)) செய்யக்கூடிய செயற்பாடுகளைப் பயன்படுத்திச் சார்புகளை அண்ணளவாக்கம் செய்வது ஆகும். இதன்மூலம், உண்மையான சார்புகளுக்கு மிக நெருக்கமான விளைவுகளைப் பெற்றுக்கொள்ள முடியும். இது பொதுவாக, பல்லுறுப்புக்கோவை அல்லது விகிதமுறு அண்ணளவாக்கத்தின் மூலம் செய்யப்படுகிறது. இதன் நோக்கம் உண்மையான சார்புக்கு எவ்வளவு நெருக்கமாக முடியுமோ அவ்வளவு நெருக்கமான அண்ணளவாக்கத்தைப் பெறுவது, குறிப்பாகக் கணினியின் அடிப்படையான மிதவைப் புள்ளிக் கணக்கீட்டுக்கு நெருக்கமான துல்லியத்தன்மையைப் பெறுவது ஆகும்.

### சைன் மதிப்பை முடிவிலாத் தொடரின் வாயிலாக கணிப்பது

ஆதியை மையமாகக் கொண்ட முழு வட்டத்திற்கு, சைன் சார்பு (நீலம்), அதன் டெயிலரின் பல்லுறுப்புக்கோவையால் (படி-7) (பிங்க்) தோராயப்படுத்தப்பட்டுள்ளது.
கணினியில் சைன், முடிவிலாத் தொடரின் வாயிலாக, 10 அல்லது 15 அண்ணளவாக்க பாகங்கள் (terms) வரை கணக்கிட்டு கூட்டியும் சைன் மதிப்பை பெரலாம்.

{\displaystyle {\begin{aligned}\sin x&=x-{\frac {x^{3}}{3!}}+{\frac {x^{5}}{5!}}-{\frac {x^{7}}{7!}}+\cdots \\&=\sum \_{n=0}^{\infty }{\frac {(-1)^{n}x^{2n+1}}{(2n+1)!}},\\\end{aligned}}}
**பிதர்கனிகா அலையாத்தி காடுகள்** (*Bhitarkanika Mangroves*) என்பது இந்தியாவின் ஒடிசாவில் 650 பரப்பளவைக் கொண்ட ஒரு அலையாத்தித் தாவரங்கள் நிறைந்த ஈரநிலமாகும். பிராம்மணி ஆறு மற்றும் பைதரணி ஆறு வடிநில பகுதியாக இது உள்ளது.

வரலாறு
------

1952ஆம் ஆண்டு ஒடிசா அரசாங்கம் ஜமீன்தாரி முறையை ஒழித்து, ஜமீன்தாரி காடுகளை மாநில வனத்துறையின் கட்டுப்பாட்டில் வைத்திருக்கும் வரை பிதர்கனிகா சதுப்புநிலங்கள் ஜமீன்தாரி காடுகளாக இருந்தன. 1975-ல், 672 பரப்பளவு பிதர்கனிகா வனவிலங்கு சரணாலயமாக அறிவிக்கப்பட்டது. சரணாலயத்தின் மையப் பகுதி, 145 பரப்பளவு கொண்டது. பிதர்கனிகா தேசிய பூங்கா செப்டம்பர் 1998-ல் அறிவிக்கப்பட்டது. கிழக்கே பிதர்கனிகா வனவிலங்கு சரணாலயத்தை எல்லையாகக் கொண்ட காகிர்மாதா கடல் சரணாலயம் செப்டம்பர் 1997-ல் உருவாக்கப்பட்டது. இது காகிர்மாதா கடற்கரை மற்றும் வங்காள விரிகுடாவின் அருகிலுள்ள பகுதியை உள்ளடக்கியது. பிதர்கனிகா சதுப்புநிலங்கள் 2002-ல் பன்னாட்டு முக்கியத்துவம் வாய்ந்த ராம்சார் ஈரநிலமாக அறிவிக்கப்பட்டது.

தாவரங்கள் மற்றும் விலங்கினங்கள்
-------------------------------

 பிதர்கனிகா அலையாத்தி காட்டில் உள்ள உப்பு நீர் முதலை
பிதர்கனிகா சதுப்புநிலங்களில் *அவிசென்னா*, *ப்ருகுயேரா*, *ஹெரிடியேரா* மற்றும் *ரைசோபோரா* உள்ளிட்ட சுமார் 62 சதுப்புநில தாவரச் சிற்றினங்கள் காணப்படுகின்றன. சதுப்புநிலங்களில் உள்ள விலங்குகளில் ஊர்வனவற்றில் உவர் நீர் முதலை, இராச நாகம், இந்திய மலைப் பாம்பு மற்றும் நீர் உடும்பு ஆகியவை அடங்கும். ஆகத்து 2004 மற்றும் திசம்பர் 2006-க்கு இடையில், 263 பறவை சிற்றினங்கள் பதிவு செய்யப்பட்டன. இதில் 147 இப்பகுதியில் வாழக்கூடியவையாகவும் 99 வலசை செல்லக்கூடிய பறவைகளாகவும் உள்ளன. ஒரு ஹெரோன்ரி சுமார் 4 ha (9.9 ஏக்கர்கள்) ஐ உள்ளடக்கியது. இதில் 2006-ல்11,287 கூடுகள் இருந்தது கணக்கிடப்பட்டுள்ளது.

ஓலிவ நிறச் சிற்றாமை சனவரி முதல் மார்ச் வரை காகிர்மாதா கடற்கரையில் முட்டையிடுவதற்காக வருகின்றன. ஒரு பருவத்திற்குச் சராசரியாக 240,000 கூடுகள் 1976 மற்றும் 1996க்கு இடையில் உள்ளது மதிப்பிடப்பட்டது. 1982 வரை ஒவ்வொரு ஆண்டும் 80,000 நபர்கள் வரை கைப்பற்றப்பட்டனர். 1983 முதல், ஆமைகள் மற்றும் ஆமைகளின் முட்டைகளைச் சேகரித்து சந்தைப்படுத்துவது தடைசெய்யப்பட்டுள்ளது.

மேற்கோள்கள்
-----------

1. ↑  "Bhitarkanika Mangroves". *Protected Planet*. 2019-09-25 அன்று மூலதளத்திலிருந்து பரணிடப்பட்டது எடுக்கப்பட்டது. 2019-09-25 அன்று பார்க்கப்பட்டது.
2. ↑  "Bhitarkanika Mangroves". *Ramsar Sites Information Service*. 9 May 2018 அன்று மூலதளத்திலிருந்து பரணிடப்பட்டது எடுக்கப்பட்டது. 25 April 2018 அன்று பார்க்கப்பட்டது.
3. ↑  "Ramsar Convention Official site". 2013-12-12 அன்று மூலம் பரணிடப்பட்டது.
4. ↑  Gopi, G. V.; Pandav, B. (2007). "Avifauna of Bhitarkanika mangroves, India". *Zoos' Print Journal* **22** (10): 2839–2847. doi:10.11609/JoTT.ZPJ.1716.2839-47. .
5. ↑  Rajagopalan, M.; Vivekanandan, E.; Pillai, S. K.; Srinath, M.; Bastian, F. (1996). "Incidental catch of sea turtles in India". *Marine Fisheries Information Service*. Technical and Extension Series (143): 8–17.. பார்த்த நாள்: 2019-05-19.

வெளி இணைப்புகள்
---------------

* Bhitarkanika.org வேபேக் பரணிடப்பட்டது 2021-04-11 at the வந்தவழி இயந்திரம்
* ஒரிசாவின் சதுப்புநிலங்கள் (ஒரிசா மாநில வனத்துறை: வனவிலங்கு அமைப்பு)
* பிடர்கனிகா பயண அறிக்கை - வனவிலங்கு டைம்ஸ்
* பிதாரகனிகா : ஒடிசாவில் சுற்றுலாப்பயணிகள்
* YouTube வீடியோ
**அண்ணா நகர் கோபுரம் பூங்கா** (*Anna Nagar Tower Park*) என்பது அதிகாரப்பூர்வமாக **டாக்டர் விஸ்வேஸ்வரர் கோபுரம் பூங்கா** என்று அழைக்கப்படுகிறது. இது சென்னையில் உள்ள உயரமான பூங்கா கோபுரம் ஆகும். கோபுரம் பொதுமக்கள் பாரவைக்கு தடை செய்யப்பட்ட போதிலும், தற்போது டவர் 20 மார்ச் 2023 அன்று மீண்டும் திறந்து வைக்கப்பட்டது பூங்காவினை பார்வையிட பொதுமக்களுக்கு அனுமதி உள்ளது.

வரலாறு
------

அண்ணா நகர் கோபுரம் பூங்கா 1968ஆம் ஆண்டில் உலக வர்த்தகக் கண்காட்சியின் ஒரு பகுதியாக கட்டப்பட்டது. இந்த பூங்கா பி. எஸ். அப்துர் ரஹ்மான் என்பவரால் கட்டப்பட்டது. இந்தப் பூங்காவினை 21 சனவரி 1968ஆம் நாளன்று முன்னாள் துணைக் குடியரசுத் தலைவர் வி. வி. கிரி, தமிழ்நாட்டின் முதலமைச்சர் சி. என். அண்ணாத்துரை முன்னிலையில் திறந்துவைத்தார்.

இந்த பூங்கா 2010ஆம் ஆண்டு 62 மில்லிய இந்திய ரூபாய் செலவில் புதுபிக்கப்பட்டது.

இருப்பிடம்
----------

அண்ணா நகர் டவர் பார்க் அன்னை நகர் சுற்று வட்டாரத்திற்கு அருகே அண்ணா நகர் ரவுண்டானா என்றும் அழைக்கப்படுகிறது) மற்றும் அய்யப்பன் கோயிலுக்கு அருகில் அமைந்துள்ளது. அண்ணா நகர் டவர் பார்க் பிரதான நுழைவாயில் டவர் கிளப்பின் அடுத்த மூன்றாம் பிரதான வீதியில் அமைந்துள்ளது. அய்யப்பன் கோயிலுக்கு அருகில் 6 ஆவது பிரதான சாலையில் இரண்டாவது நுழைவு உள்ளது.

பூங்கா
------

இந்த பூங்கா 15,35 ஏக்கர் பரப்பளவில் உள்ளது. நகரில் எஞ்சியிருக்கும் சில நுரையீர இடங்களில் ஒன்றாகும். பூங்காவின் முக்கிய அங்கமாக இந்த பூங்காவின் மையத்தில் அமைந்துள்ள 135-அடி உயரமும், 12-அடுக்கு கோபுரமும் ஆகும். இந்தக் கோபுரத்திற்கு உயரமான சுழல் வளைவு உள்ளது. கோபுரத்திலும் மையத்தில் ஒரு உயர்த்தி உள்ளது. கோபுரத்துடன் இந்த பூங்கா சென்னை கார்ப்பரேஷன் மூலம் பராமரிக்கப்படுகிறது. பூங்காவில் ஒரு அரங்கம், ஒரு பறவைக் காட்சியைக் கொண்ட டெக், பேட்மண்டன் நீதிமன்றங்கள், குழந்தைகளுக்கான விளையாட்டுப் பகுதி, ஒரு சறுக்கு வளையம், ஒரு ஏரி மற்றும் பார்வையாளர்களுக்கான வசதி ஆகியவையும் உள்ளன.

சிலம்பம், கராத்தே, யோகா, பார்கூர் போன்ற பல்வேறு விளையாடல்கள் ஆர்வமுள்ளவர்களுக்கு இந்தப் பூங்கா பல்வேறு வகையான பொழுதுபோக்குகளை வழங்குகிறது. டிசம்பர் 2015 வெள்ளப் பெருக்கிற்குப் பின்னர், ஏரி பரப்பளவு பெரிய மீன்கள், பறவைகள் மற்றும் ஆமைகள் ஆகியவற்றுடன் நிறைந்திருக்கிறது மற்றும் உள்ளூர் மக்களுக்கு ஒரு முக்கிய இடமாக மாறியுள்ளது.

அருகில் உள்ள இடங்கள்
--------------------

* ஆவின் ஐஸ் கிரீம் பார்லர்
* கோபுரம் கிளப்
* அண்ணா நகர் பிளாசா
* லிட்டில் இத்தாலி
* அண்ணா நகர் அய்யப்பன் கோயில்

மேலும் காண்க
------------

* சென்னையிலுள்ள பூங்காக்கள்

மேற்கோள்கள்
-----------

1. 1 2 3  Sudhish Kamath (25 September 2012). "Joggers Park". *The Hindu* (Chennai). .
2. ↑  "Tower park in Anna Nagar set for complete makeover". *தி டைம்ஸ் ஆஃப் இந்தியா* (Chennai). 25 January 2009. Archived from the original on 2013-02-16. .
**ஆக்னஸ் மோனிகா** (பிறப்பு: ஜூலை 1, 1986), இந்தோனேசியாவைச் சேர்ந்த ஒரு பாடகியும், பாடலாசிரியையும், நடிகையும், தயாரிப்பாளரும் ஆவார். இவர் தனது ஆறாவது வயதில் ஒரு குழந்தைப் பாடகியாக அறிமுகமானார். மூன்று சிறுவர்களுக்கான இசைத் தொகுப்புக்களை வெளியிட்டுள்ளார். பல சிறுவர் தொலைக்காட்சி நிகழ்ச்சிகளில் நடத்துனராகவும் இருந்துள்ளார். பதின்ம வயதில், தனது தொழிலை விரிவாக்கி நடிப்பதிலும் ஈடுபட்டார்.

2003ல் இவரது நான்காவது இசைத்தொகுப்பு வெளியானபோது இவர் குழந்தைப் பாடகி என்ற நிலையில் இருந்து ஒரு வளர்ந்த பெண் பாடகி என்ற நிலையைப் பெற்றார். இவரது ஐந்தாவது இசைத்தொகுப்பை அமெரிக்கப் பாடகரான கீத் மார்ட்டினுடன் சேர்ந்து வெளியிட்டார். இவர் இரண்டு தாய்வான் நாடகத் தொடர்களிலும் நடித்துள்ளார். 2008 இலும் 2009 இலும், தென்கொரியாவின் சியோலில் இடம்பெற்ற ஆசியப் பாட்டு விழாவில் பங்கேற்று இருதடவையும் ஆசியாவின் சிறந்த பாடகி என்னும் விருதைப் பெற்றார்.

வெளி இணைப்புகள்
---------------

விக்கிமீடியா பொதுவகத்தில்,  
 ***ஆக்னஸ் மோனிகா***   
என்பதின் ஊடகங்கள் உள்ளன. 

* அதிகாரப்பூர்வ வலைத்தளம்
* ஐ.எம்.டி.பி இணையத்தளத்தில் Agnes Monica

| Persondata |
| --- |
| Name | Agnes Monica |
| Alternative names | Agnes Monica Muljoto |
| Short description | Singer-songwriter |
| Date of birth | July 1, 1986 |
| Place of birth | Jakarta, Indonesia |
| Date of death |  |
| Place of death |  |
**பிணை ஆணை**  அல்லது **பிணைய ஆணை**(bail) ஓர் நீதிமன்றத்தில் சொத்து அல்லது வைப்புத்தொகையை **பிணை**யாக வைத்து குற்றஞ் சாட்டப்பட்ட ஒருவரை சிறையிலிருந்து வெளிக்கொணர வகை செய்யும் நீதிமன்ற ஆணையாகும். குற்றஞ் சாட்டப்பட்டவர் நீதிமன்ற விசாரணைக்கு திரும்ப வருவார் என்றும் அவ்வாறில்லையெனில் அவரால் வைக்கப்படும் பிணையை இழப்பார்(மேலும் பிணை மீறியவர்கள் என்ற குற்றமும் சேரும்) என்பதும் கொண்ட புரிதலின் பேரிலேயே இவ்வாணை பிறப்பிக்கப்படுகிறது. இவ்வாறு பிணை ஆணை பிறப்பிக்கப்படும் முன்னர் பிணையில் வெளியே வந்தால் அவரால் புலானாய்விற்கு எந்த பாதிப்பும் உண்டாகாது என்ற கருத்தும் ஆராயப்படும். குற்றஞ்சாட்டப்பட்டவர் திரும்பி வருவார் என்பதில் ஐயங்கள் இருப்பினும் பிணை மறுக்கப்படலாம். சில சட்டமன்றங்கள் கொலைக்குற்றங்கள் போன்ற சில குற்றங்களுக்கு பிணை விடுவிப்பு கிடையாது என்றும் சட்டமியற்றலாம்.

பொதுவாக குற்ற விசாரணை முடிந்த பின்னர், அனைத்து நீதிமன்ற வருகைகளும் முடிந்தபின்னர், குற்றவாளியாக தீர்மானிக்கப்பட்டாலோ அல்லவோ பிணை விடுவிக்கப்படும். சில வழக்குகளில் பிணைப்பணம் திரும்பக் கிடைக்காது.

சில பிணை விடுவிப்பு இல்லாத நாடுகளில் குற்றஞ்சாட்டப்பட்டவரை தேவையென்றாலே சிறையிலிடுகின்றனர்.
**அண்ணப் புற்றுநோய்** (palate cancer) என்பது வாயின் கூரை போன்ற மேற்பகுதியில் தோன்றும் புற்றுநோயாகும். கூரைபோன்ற அண்ணத்தின் முன் பகுதி கடின அண்ணம் என்றும் பின்பக்கத்திலும் தொண்டையை அடுத்தும் காணப்படும் பகுதி மென் அண்ணம் என்றும் அறியப்படுகின்றன. இவ்விரு அண்ணப்பகுதியிலும் புற்றுநோய் வரலாம். அண்ணப் புற்றுநோய் அரிதாகவே காணப்படுகிறது.

வலியுடன் காணப்படும் கட்டி, திசுத்திரட்சி, வாய்புண், உணவு விழுங்குவதில் சிரமம், இரவு நேரங்களில் அதிக வியர்வை, நிறை குறைதல் போன்றவை சில அறிகுறிகளாகும் வெள்ளைத் படலம் (Leukoplakia) ஒரு மிக முக்கிய ஆரம்ப அறிகுறியாகும். கழுத்தில் கட்டி ஊநீர் சுரப்பியில் நோய் உள்ளதைக் காட்டும். இவ்வறிகுறிகள் பிற நோய்களினாலும் தோன்றக்கூடும். 

புற்றை உறுதி செய்ய மருத்துவர் திசு பரிசோதனை செய்வார்கள். கணினி தளகதிர் படம், காந்த ஒத்ததிர்வு படம், பாசிட்ரான் உமிழ்வு தளக்கதிர்படம் முதலியன மிகவும் உதவும். ஆரம்பநிலையிலேயே மருத்துவம் மேற்கொண்டால் புற்றை குணப்படுத்த முடியும். கதிர் மருத்துவம் மற்றும் வேதி மருத்துவம் பயனளிக்கும். அணமைக்கதிர் மருத்துவம் (Brachy therapy) சிறந்த பலனைக் கொடுக்கிறது.

ஊநீர் சுரப்பிகளுக்குப் பரவிய நிலையில் அறுவை மருத்துவம் மேற்கொள்ளற்படுகிறது. சில சிக்கலான நிலையில் மேல்தாடையினை அறுவை மருத்துவம் மூலம் அகற்ற வேண்டிய நிலையும் ஏற்படுகிறது.

இந்நோய்க்கு 90% புகையிலையே காரணம். புகையிலையினை எந்த வகையில் பயன் படுத்தினாலும் அது காரணமாகும். மதுவும் ஒரு துணை காரணமாகும். 

எல்லா புற்றையும் போலாரம்ப நிலையிலேயே கண்டு மருத்துவம் மேற்கொண்டால் நல்ல குணம் பெறலாம்.